NOBLE ออกหุ้นกู้ 3 ปี ชูดอกเบี้ย 4.80% ขายสถาบัน-รายย่อย 3-5 เม.ย.
NOBLE ออกหุ้นกู้ชนิดระบุชื่อผู้ถือ 3 ปี ชูดอกเบี้ย 4.80% ชำระทุก 3 เดือนตลอดอายุหุ้นกู้ ขายสถาบัน-รายย่อย ระหว่างวันที่ 3-5 เม.ย.66
NOBLE ออกหุ้นกู้ 3 ปี ชูดอกเบี้ย 4.80% ชำระทุก 3 เดือนตลอดอายุหุ้นกู้ ขายสถาบัน-รายย่อย 3-5 เม.ย.
8 ก.พ. 2566

บริษัท โนเบิล ดีเวลลอปเมนท์ จำกัด (มหาชน) หรือ NOBLE เปิดเผยว่า บริษัทเตรียมเสนอขายหุ้นกู้ชนิดระบุชื่อผู้ถือ ประเภทไม่ด้อยสิทธิ ไม่มีประกัน และมีผู้แทนผู้ถือหุ้นกู้ ครั้งที่ 1/2566 อายุ 3 ปี ครบกำหนดไถ่ถอนปี 2569 อัตราดอกเบี้ยคงที่ 4.60-4.80% ต่อปี ชำระดอกเบี้ยทุก ๆ 3 เดือน ตลอดอายุหุ้นกู้
โดยเสนอขายหุ้นกู้ให้แก่ผู้ลงทุนทั่วไปและผู้ลงทุนสถาบัน ระหว่างวันที่ 3-5 เมษายน 2566 ผ่านผู้จัดการการจัดจำหน่ายหุ้นกู้ ได้แก่ ธนาคารกสิกรไทย ธนาคารกรุงไทย ธนาคารซีไอเอ็มบี ไทย บล. เอเซีย พลัส บล.กรุงไทย เอ็กซ์สปริง บล. เมย์แบงก์ (ประเทศไทย) ส่วนอันดับความน่าเชื่อถือของหุ้นกู้ “BBB” แนวโน้ม “Stable” โดยบริษัท ทริสเรทติ้ง จำกัด เมื่อวันที่ 3 กุมภาพันธ์ พ.ศ. 2566